- Trodde aldri jeg skulle forelske meg i Peter Kovacs
- Det har aldri vært slik før i Drammen. Stadion var som en katedral. Utrolig spesielt, oppsummerer Lilleheie til VG Nett. Han satt på tribunen på Marienlyst stadion i går kveld. Der så han sitt kjære «Godset» snu 0-1 til 2-1 mot gullrival Rosenborg.Nå er håpet ute for trønderne, mens Strømsgodset ligger poenget bak Molde. Eller sagt på en annen måte: I Drammen lever drømmen i aller høyeste grad.Han har hatt et hjerte for Strømsgodset gjennom hele livet. Nå håper han at enten Fredrikstad eller Hønefoss laget problemer for Molde i serieinnspurten. - Hva kan du friste Fredrikstad med som gulrot? - Jeg er ikke god for så mye mer enn huset mitt, og det gir jeg ikke engang til Raymond Kvisvik. Men jeg føler at Fotball-Norge håper Strømsgodset tar gullet. Fredrikstad kjemper mot nedrykk og har alt å spille for, mens Hønefoss har en hedersmann som Leif Gunnar Smedrud som hovedtrener. Jeg håper de er ett hundre prosent profesjonelle.I løpet av samtalen med VG Nett rekker Lilleheie å hylle Drammen, Strømsgodset, stemningen på Marienlyst - og ikke minst Peter Kovacs. Ungareren stanget inn vinnermålet i går.- Jeg trodde ikke jeg skulle forelske meg i Peter Kovacs. Akkurat det kom overraskende på meg. Men han har vært en lagspiller med stor -L, roser Lilleheie.Men enn hvor mange fingre 39-åringen krysser, så er det Molde som sitter på de beste kortene. De regjerende seriemesterne kan avgjøre på egenhånd. Kuriøst nok skal både Strømsgodset og Molde møte to bunnlag i serieavslutningen. Drammenserne må slå Sandnes Ulf borte og Stabæk på hjemmebane. Håvard Lilleheie faller neppe sammen i pur skuffelse dersom gullet ryker. - Dersom det var vi som hadde ledet med ett poeng, og bommet, så kunne jeg lagt meg ned i fosterstilling og grått. Men nå tyder det meste på at Molde klarer dette. Poenget de fikk med seg fra Tromsø blir nok avgjørende til slutt.Og fortsatt tror de fleste at Ole Gunnar Solskjær leder Molde til sitt andre strake seriegull. VG Nett var i kontakt med både Bengt Eriksen, Arne Scheie og Lars Tjærnås i går kveld. Alle de tre fotballpersonlighetene holder Molde som klare favoritter i serieinnspurten. - Molde har et forsprang, og jeg tror rett og slett ikke de feiler, selv om bunnlagene er i stand til å lage problemer, sier VG-ekspert Eriksen.- Sandnes Ulf på bortebane kan bli vrient. Den kampen blir tøffere enn Fredrikstad for Molde, sier han til VG Nett. Scheie er fascinert av Strømsgodset, og mener klubben bør være fornøyd uansett utfall av sesongavslutningen. - De har hatt en fantastisk sesong. Marienlyst har blitt et fort igjen. 2013-sesongen starter allerede 17. mars. Dersom klubben klarer å beholde spillerne sine, blir de minst like interessante til neste år. Lars Tjærnås tror også på Molde: - Jeg tror begge lag tar seks poeng på de to siste kampene sine, og at det blir status quo på tabellen, sier CMore-eksperten. - Hva tenker du om at Rosenborg tapte både mot Molde og Strømsgodset i serieavslutningen? - Det betenkelige for RBK er at begge kampene har hatt felles trekk: De har vært fullt på høyde med motstanderne lenge og sprukket på slutten. Det blir en viktig del å evaluere om det skyldes mentale eller fysiske faktorer, eller om det er tilfeldig, sier Tjærnås. PS! VG tippet Molde som seriemester før sesongstart. Strømsgodsets innsats er mer overraskende: Avisen plasserte klubben på en beskjeden åttendeplass i «VG-lupen» i vår.Hønefoss (h) Fredrikstad (b)Sandnes Ulf (b) Stabæk (h)
Håvard Lilleheie (39) hadde aldri trodd at Strømsgodset skulle kjempe om seriegull med to runder igjen av årets eliteseriesesong.